ائله اولور بوتون قاپیلار باغلانیر
توخوملارین چوخو هئچزامان بیتیب روشد ائلهمیهجک، هانسیسا بیر هدف و ایستهییزین گئرچکلشمهسینی ایستهدیییمیزده، بیر سئری یوخ بلکه، نئچه سئریلر چالیشمالیییق.
ایرمی سئری درخواست وئریب ایرمی مصاحبهده شیرکت ائتمک
قیرخ نفرله مصاحبه ائدیب بهیهندیییمیز و آختاریشیندا اولدوغوموز آدامی ایستیخدام ائتمهلیییک.
بیر ماشین، ائو، هانسیسا توزسوموران، بیمه و یا حتی بیر کالانی ساتماق اوچون اللی نفری گؤروب بلکه ده آزی آتمیش نفرله دانیشمالیییق.
آزی بلکه مین نفرله تانیش اولمالیییق کی ایچیندن گؤزل بیر دوست و یاخجی بیر یولداش تاپا بیلهک.
اونلار سئری بیر کیتابی اوخومالیییق کی نهایت یاخجی بیر نومره کسب ائلیه بیلک.
توخوم قانونو و دنه اصلینی درک ائتدیییم زامان، هئچواخت اومودسوز اولماق دوروموندا اولماییب و بو راحاتلیغا اودوزماق و شیکست احساسیمیز اولمایاجاق. طبیعت قانونلارینی درک ائتمک و اونلاردان درس آلماق هر بیر اینسانین اساس ایناندیقلاری اسنانجلاردان اولمالی.
ائله اولور چتین و آجی اولایلار باش وئریر هر بیر اینسانین یاشامیندا،
ائله اولور بوتون قاپیلار باغلانیر،
هاچانسا الیمیزی هر ایشه قویدوقدا راست گلمهدیییندن اومودسوز اولوروق.
بئله بیر دوروملاردیر کی اینسان ضعیفلیک، گوجسوزلوک و ناتوانلیق حیسلرینی یاشاییر،
تانریا اینانیب آللاها باغلانماق،
طبیعته سایغی گؤستهریب کائناتین اصیل قانونلارینی درک ائتمک، بیزی موتلولوق، اوغور و خوشبتلیه ساری یؤنلدهجک
طبیعتین اصیل قانونونو دوشنمک بیزی قورتاراجاق: یانی نه ایسه، بیر شئی الدن وئرمهیینجه باشقا بیر شئی اله گلمهیهجک. جاوانلیق، گؤز، قولاق، گوج، نه ایسه وار، یئترلی مال گئتمهیینجه باشقا بیر شئی الده ائتمک اولمایاجاق. گوجلو بیر ویولونیست اولماغا اوتوز ایل هرگون بئش ساعات واخت قویماق و بؤیوک بیر یازار اولماغا اونلار مین جیلد کیتاب اوخوماق لازیمدیر
رادیو کایزن
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab